recursal/SuperWikiNEXT-32B huggingface dataset:
**பொன்சொரிமலை** (Ponsorimalai) என்பது தமிழ்நாட்டின் நாமக்கல் மாவட்டம், வெண்ணந்தூர் ஊராட்சி ஒன்றியத்திற்கு உட்பட்ட பொன்பரப்பிபட்டியில் அமைந்துள்ளது. இது சொரி மலை என வழங்கப்படுகிறது.

நிலவியல்
--------

**பொன்சொரிமலைக்கு** வடக்கு மற்றும் மேற்கே சேலம் மாவட்ட எல்லை புற கிராமங்களும், தெற்கு மற்றும் கிழக்கே நாமக்கல் மாவட்ட எல்லை புற கிராமங்களும் அமைந்துள்ளது. அலவாய்மலை இம் மலைக்கு தென்கிழக்கே அமைந்துள்ளது. கஞ்சமலை இம் மலைக்கு வடமேற்கே அமைந்துள்ளது.

**பொன்பரப்பிபட்டி அருகே பொன்சொரி மாலை**.

வரலாறு
------

இம் மலையில் சமண சமய துறவிகள் வாழ்ந்ததாக நம்பப்படுகிறது. அதற்கான கல்வெட்டுகள் இங்கு கானப்படுகிறது. அவற்றில்

"தன்னூன்  

பெருக்கற்  

குத் தான்பி  

றிதூனுண்பா  

னெங்ஙன  

மாளுமருள்"

என்ற திருக்குறளின் புலால் மறுத்தல் அதிகாரக் குறள் (குறள் 251) பொறிக்கப்பட்டுள்ளது. இதன் மூலம் கொங்கு நாட்டு மக்கள் அஹிம்சையையும் கொல்லாமையையும் போற்றினர் என்பது தெரியவந்துள்ளது.

மேற்கோள்
--------

1. ↑  "பொன்சொரிமலை" (PDF).
[*தொடர்பிழந்த இணைப்பு*]
2. ↑  "அலவாய்மலை".
3. ↑  "கஞ்சமலை". 2013-12-07 அன்று மூலம் பரணிடப்பட்டது. 2018-04-24 அன்று பார்க்கப்பட்டது.
4. ↑   (in தமிழ்) *திருவள்ளுவர் 2050: ஆண்டுகள், அடைவுகள்* (1 ). சென்னை: பெரியாரிய உணர்வாளர்கள் கூட்டமைப்பு. 2019. பக். 774–779, 783.
**பேரரசி மிளகுக் குடுவை** என்று பொதுவாக அறியப்படும் **ஒக்சுனே மிளகுக் குடுவை** ஒரு வெள்ளியாலான மிளகுக் குடுவை ஆகும். பகுதியாகப் பொன்முலாம் பூசப்பட்ட இது ஏறத்தாழ கிபி 400 ஆண்டைச் சேர்ந்தது. ஓக்சுனே புதையலின் ஒரு பகுதியாக நவம்பர் 1992ல் கண்டெடுக்கப்பட்ட இது தற்போது பிரித்தானிய அருங்காட்சியகத்தில் உள்ளது. இக்குடுவை ஒரு பெண்ணின் உடலின் மேலரைப் பகுதியைக் காட்டும் உள்ளீடற்ற சிலை வடிவிலானது. அடிப்பகுதியைத் திறந்து அதற்குள் மிளகுத்தூள் அல்லது வேறு தூள்களை உள்ளிடுவதற்கு ஏற்ற வகையில் இது அமைக்கப்பட்டுள்ளது. இதன் அடிபகுதியில் மூன்று நிலைகளைக் கொண்ட ஒரு சுழலும் வட்டு பொருத்தப்பட்டுள்ளது. ஒரு நிலை தூள்களை உள்ளிடுவதற்கு வழியேற்படுத்துகிறது. அடுத்த நிலையில் தூளை வெளியே எடுப்பதற்கான சிறு துளைகளோடு அமைந்தது. மூன்றாவது நிலை குடுவையை முற்றாக மூடுவதற்கானது. 2010ல் பிபிசி வானொலி 4 இன் "100 பொருட்களில் உலக வரலாறு" என்னும் தொடரில் 40 ஆவது பொருளாக இடம்பெற்றது.

பெயர்
-----

கிழக்கு உரோமப் பேரரசின் பிற்காலத்தில் பயன்பட்ட எஃகுவேலைத்தலத் தராசில் பயன்படுத்தப்பட்ட எடைக் கற்கள் ஒக்னேயில் கண்டெடுக்கப்பட்ட இந்த மிளகுக் குடுவையின் வடிவத்தை ஒத்திருந்தன. இம்மிளகுக்குடுவை கண்டெடுக்கப்பட்ட காலத்தில் மேற்குறிப்பிட்ட எடைக்கற்கள் ஒரு பேரரசியின் உருவத்தைக் கொண்டது எனக் கருதப்பட்டது. இதனால், அதைப் போல் இருந்த மிளகுக் குடுவையையும் பேரரசி மிளகுக்குடுவை என அழைத்தனர். பிற்காலத்தில் குறித்த வெண்கல எடைக்கற்கள் ஒரு பேரரசியையோ அல்லது ஒரு உரோமக் கடவுளையோ குறிக்கவில்லை என்ற கருத்து வலுப்பெற்றது. உருவத்தின் கையில் இருக்கும் சுருள் கல்வியையும், செல்வத்தையும் குறிக்கிறது என்றும், உருவத்தின் முடி பேரரசிக்கு உரியதாகக் காணப்படவில்லை என்றும் சுட்டிக்காட்டப்பட்டது. மிளகுக் குடுவையை ஆராய்ந்தவர்கள் "பேரரசி" என்பதற்குப் பதிலாக "பெண்" என்னும் பெயரே பொருத்தமானது என்கின்றனர். இருந்தாலும், மிளகுக்குடுவை ஏற்கெனவே "பேரரசி"யின் பெயரில் பரவலாக அறியப்பட்டுவிட்டதால் அப்பெயரே தொடர்கிறது.

மேற்கோள்கள்
-----------

1. 1 2  Hoxne hoard pepper pot பரணிடப்பட்டது 2015-10-18 at the வந்தவழி இயந்திரம், British Museum, accessed June 2010
2. ↑  Hoxne pepper pot, BBC, accessed June 2010
3. ↑  "Steelyard Weight with a Bust of a Byzantine Princess, 400–450". Metropolitan Museum of Art. 1 July 2010 அன்று பார்க்கப்பட்டது.
4. ↑  McClanan, Anne L. (2002), *Representations of Early Byzantine Empresses: Image and Empire*, Palgrave Macmillan, p. 60
5. ↑  Johns, Catherine (2010), *The Hoxne Late Roman Treasure - Gold Jewellery and Silver Plate*, British Museum, p. 7, ISBN 0-7141-1817-6

இவற்றையும் பார்க்கவும்
----------------------

* 100 பொருட்களில் உலக வரலாறு
**மாளவிகாக்கினிமித்திரம்** (Mālavikāgnimitram), *மாளவிகா* மற்றும் *அக்கினிமித்திரன்* என்பதின் சமசுகிருத மொழியின் கூட்டுச் சொல்லான மாளவிகாக்கினிமித்திரம் எனும் சமசுகிருத கவிதை நாடகத்தை இயற்றியவர் மகாகவி காளிதாசன் ஆவார். இது காளிதாசனின் முதல் நாடகப் படைப்பாகும். கவிதை வடிவிலான இந்நாடகம், விதிஷாவை தலைநகராகக் கொண்ட சங்கப் பேரரசன் அக்கினிமித்திரன் மாளவிகா எனும் பெண்னின் மீது கொண்ட காதலை விளக்குகிறது.

நாடகக் கதைச் சுருக்கம்
----------------------

சுங்கப் பேரரசரின் பட்டத்து ராணியின் பணிப்பெண் **மாளவிகா** மீது சுங்கப் பேரரசர் அக்கினிமித்திரன் காதல் கொண்டதை அறிந்த பேரரசி, மாளவிகாவை நாட்டை விட்டு கடத்துகிறார். பின்னர் மாளவிகா ஒரு அரச குடும்பத்தைச் சேர்ந்த பெண் என்பதை அறிந்த பேரரசி, மாளவிகாவை தனது கணவரான அக்கினிமித்திரனுக்கு மணமுடித்து வைக்கிறார். 

மேலும் இந்நாடகத்தில் புஷ்யமித்திர சுங்கன் செய்த இராசசூய வேள்வியையும், சுங்கப் பேரரசின் காலத்திய இசை மற்றும் நடிப்புக்கலையையும் விளக்குகிறது.

இதனையும் காண்க
--------------

* காளிதாசன்
* அக்கினிமித்திரன்

மேலும் படிக்க
-------------

* Kalidasa (1891). *The Malavikágnimitra: A Sanskrit play by Kalidasa*. Charles Henry Tawney (trans.). Thacker, Spink and Company, Calcutta. .
* Kalidasa (2009). *Málavika and Agni mitra*. New York University Press and [JJC Foundation. Archived from the original on 2015-07-19.. பார்த்த நாள்: 2017-04-15.

மேற்கோள்கள்
-----------

1. ↑  Kalidas, Encyclopedia Americana

  


| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**மாளிகாவில புத்தர் சிலை**, இலங்கையில், மாளிகாவில என்னும் இடத்தில் உள்ள நிற்கும் தோற்றத்தில் அமைந்த புத்தர் சிலை ஆகும். மாளிகாவில இலங்கையின் ஊவா மாகாணத்தில் உள்ள, மொனராகலை மாவட்டத்தில் உள்ளது. 7 ஆம் நூற்றாண்டில், அக்ரபோதி என்னும் இளவரசனால், உருவாக்கப்பட்ட இச்சிலை, பெரிய சுண்ணாம்புக் கற்பாறையில் செதுக்கப்பட்டுள்ளது. இலங்கையில் தனியாக நிற்கும் புத்தர் சிலைகளுள் மிக உயரமானது இதுவே. 1951ல் கண்டுபிடிக்கப்பட்டபோது இது பல துண்டுகளாக உடைந்திருந்தது. அப்போதைய பிரதமர் ரணசிங்க பிரேமதாசாவின் வழிகாட்டலுக்கு இணங்க 1980ல் இச்சிலை மீண்டும் பொருத்தி அமைக்கப்பட்டது.

அமைப்பு
-------

தனியாக, நிற்கும் நிலையில் உள்ள புத்தர் சிலைகளுள் மிகவும் உயரமானதான இச்சிலை, 11.5 மீட்டர் (37 அடி 10 அங்.) உயரமானது. அவுக்கணை புத்தர் சிலை, புதுருவகல புத்தர் சிலை ஆகியவற்றுடன், மாளிகாவில புத்தர் சிலையும் பழங்கால இலங்கையைச் சேர்ந்த நிற்கும் புத்தர் சிலைகளுக்கான மிகச் சிறந்த எடுத்துக்காட்டு. இச்சிலை அவுக்கணை புத்தர் சிலையைத் தோற்றத்தில் ஒத்துள்ளதுடன், அபய முத்திரையின் அதே வேறுபாடான அசிசா முத்திரையுடன் கூடியது.

மேற்கோள்கள்
-----------

1. ↑  Dassanayake, Aravinda (21 October 2007). "Maligawila – a reflection of ancient glory". *Sunday Observer*. Archived from the original on 3 மார்ச் 2016.. பார்த்த நாள்: 6 March 2010.
2. ↑  "The majestic Maligawila Buddha statue". *Sunday Observer*. 27 November 2005. Archived from the original on 5 ஜூன் 2011.. பார்த்த நாள்: 6 March 2010.
3. ↑  Siriwera, W. I. (2004). *History of Sri Lanka*. Dayawansa Jayakody & Company. பக். 287. பன்னாட்டுத் தரப்புத்தக எண்:955-551-257-4.
4. ↑  Sarachchandra, B. S. (1977) (in Sinhala). *අපේ සංස්කෘතික උරුමය [Cultural Heritage]*. Silva, V. P.. பக். 123–124.
**வெள்ளைக்குடி நாகனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 3 இடம்பெற்றுள்ளன. அவை: நற்றிணை 158, 196, புறநானூறு 35 ஆகியவை.

பாடல் சொல்லும் செய்தி
---------------------

'பகடு புறந்தருநர்' (பகட்டால் மக்களைக் காப்பவர்)
### புறம் 35

'அரசெனப்படுவது நினதே' என்றும், 'நாடெனப்படுவது நினதே' என்றும் புலவர் அரசனைப் பாராட்டுகிறார். அரசனது வெண்கொற்றக் குடை வெயிலை மறைத்து அவனுக்கு நிழல் தருவதற்காக அன்று. குடிமக்களின் இன்னல்களைப் போக்கி அவர்களுக்கு நிழல் தருவதற்காகவே என்று அறிவுரை கூறுகிறார். அரசனின் பொருபடையானது அவனது நாட்டுமக்களின் உழுபடையாகிய ஊன்றுகோலில்தான் நிற்கிறது என்கிறார். அரசன் அவனது சுற்றத்தார் சொல்கிறபடி நடவாமல் உழுதொழில் செய்பவர்களின் பாரத்தைத் தாங்கிக்கொள்ள வேண்டும் என்கிறார்.

#### கடன் தள்ளுபடி

புலவர் சோழன் குளமுற்றத்துத் துஞ்சிய கிள்ளிவளவனை நேரில் கண்டு இந்தப் பாடலைப் பாடினார். அரசன் அவர் தனக்கு வயல் வாங்க அரசிடம் வாங்கியிருந்த கடனைத் தள்ளுபடி செய்தான்.

'பழஞ்செய் கடன் வீடு கொண்டது'
### நற்றிணை 158

தலைவன் தலைவிக்காக வெளியில் காத்திருக்கிறான். அவன் வந்த வழியிலுள்ள இடர்களைத் தோழியும் தலைவியும் பேசிக்கொள்கின்றனர்.

வழியில் கிடக்கும் கற்கள் காலைக் கொல்லும். இருள் கண்ணைக் கொல்லும். புலி யானையைத் தாக்கி அதன் குருதியைக் குடித்துவிட்டுத் தன் கடைவாயை வேங்கை மரத்தில் துடைத்துக்கொள்ளும். மலைநாடன் இப்படிப்பட்ட வழியில்தான் வருகிறான். (இடர்பட்டு வராமல் திருமணம் செய்துகொள்ள வேண்டும் என்பது கருத்து)

### நற்றிணை 196

'நிறையுறு மதியம்'
தலைவனைப் பிரிந்திருக்கும் காலத்தில் தலைவி நிலவோடு பேசுகிறாள்.

மதியமே! உன்னிடம் இருக்கும் 'மால்பு' (=களங்கம்) உனக்குத் தெரியவில்லை. அது தெரியாமல் நீ முழுமையாக நிறைந்து தோன்றுகிறாய். பாலை மொண்டு வைத்தாற்போல ஒளி வீசுகிறாய். அவர் இல்லாதபோது என் நல்லழகும் தோள் வனப்பும் தேய்ந்துகொண்டே செல்வது போல நீயும் தேய்கிறாய். உலகிலுள்ள எல்லா இடங்களையும் நீ பார்க்கிறாய். உனக்குச் சால்பும் செம்மையும் இருக்கிறது. அவர் இருக்கும் இடம் உனக்குத் தெரியலாமல்லவா? தெரிந்த செய்தியை மறைக்கலாமா? சொல்லிவிடு, என்கிறாள் தலைவி.

வெளி இணைப்புகள்
---------------

1. ↑  வெள்ளைக்குடி நாகனார் பாடல் புறநானூறு 35
**காகபுசண்டர் ஏரி** (*Kagbhusandi Lake* அல்லது *Sacred Emerald Green Lake*) என்பது இமயமலையில் அமைந்துள்ள ஒரு ஏரி ஆகும். 

காகபுசண்டர் ஏரி இந்தியாவின், உத்தராகண்ட மாநிலம், சமோலி மாவட்டத்தில், கன்குல் கணவாய் (5,230 மீ) அருகே 5,230 மீட்டர் உயரத்தில் கிட்டத்தட்ட ஒரு கிமீ நீளத்தில் அமைந்துள்ள ஒரு சிறிய மரகத பச்சை நிற ஏரியாகும். இது நந்தா தேவி தேசியப் பூங்காவில் அமைந்துள்ளது. இந்த ஏரி அத்தி பர்வத சிகரத்துக்கு இடையே அமைந்துள்ளது. மேலும் இந்த ஏரியானது விஷ்ணுபிரயாகை கூடுதுறையில் இருந்து 11 கி.மீ. தொலைவில் அமைந்துள்ளது. மலையேற்றத்தின் போது நீலகண்டம், சௌகம்பா, தைல்ய சாகர், பிருகுபந்த், நர் நாராயண் சிகரங்களின் அழகை இரசிக்கக்கூடிய இயற்கை ஆர்வலர்களுக்கு இது ஏற்ற இடமாகும்.

தொன்மம்
-------

இந்து தொன்ம நூல்களின்படி காகபுசண்டர் தன் குருவான ரோமச மகரிசியிடம் ஏற்பட்ட வாதத்தின் முடிவில் காகமாக மாற சாபம் பெற்றது இந்த இடத்தில்தான் எனப்படுகிறது. இந்த இடத்தில் காகபுசண்டர் காக்கை வடிவில் இன்னும் உலாவருகிறார் என்ற நம்பிக்கை உள்ளது.

குறிப்புகள்
-----------

1. ↑  "Kagbhusandi Tal Trek Guide - Kagbhushandi Lake Trekking Tips, Route Map". *www.euttaranchal.com*. 2022-02-09 அன்று பார்க்கப்பட்டது.
**இன நல்லிணக்க நாள்** (*Racial Harmony Day*) என்பது இனவாரியாக இணக்கமான நாடாக சிங்கப்பூரின் வெற்றியைக் கொண்டாடும் ஒரு நாளாகும். இது ஆண்டுதோறும் சூலை 21 இல் கொண்டாடப்படுகிறது. இந்நாளின் பெரும்பாலான நடவடிக்கைகள் மதக்குழுக்கள் உட்பட பாடசாலைகள் மற்றும் அடிமட்ட அமைப்புகளினால் ஏற்பாடு செய்யப்படுகின்றன.

வரலாறு
------

1964 சூலை 21 அன்று சிங்கப்பூர் மலேசியாவின் ஒரு பகுதியாக இருந்தபோது நிகழ்ந்த இனக்கலவரத்தை நினைவுகூரும் முகமாக பாடசாலைகளில் கல்வி அமைச்சினால் முதன்முதலில் 1997 ஆம் ஆண்டில் இந்நிகழ்ச்சி தொடங்கப்பட்டது. 1964 கலவரத்தின் போது 22 பேர் உயிரிழந்தனர், நூற்றுக்கணக்கானோர் காயமடைந்தனர். ஆகத்து 1965 இல் சிங்கப்பூரின் விடுதலைக்கு முன்னும் பின்னுமாக 50கள் மற்றும் 60களில் ஏராளமான இனக்கலவரங்களும் வன்முறைகளும் நிகழ்ந்தன. இன்று, மக்கள் சங்கம் மற்றும் சமூக மேம்பாட்டுப் பேரவைகள் உட்பட பல அமைப்புகளும் இந்நாளை நினைவுகூரல் நிகழ்வுகளில் பங்குபற்றுகின்றன.

இவற்றையும் பார்க்க
------------------

* 1964 இனக் கலவரங்கள்
* 13 மே இனக்கலவரம்

மேற்கோள்கள்
-----------

1. ↑  Singapore, National Library Board. "Racial Harmony Day". *eresources.nlb.gov.sg*. 17 August 2018 அன்று பார்க்கப்பட்டது.
2. ↑  Han, Jamie; Loh, Pei Ying. "Racial Harmony Day". *Singapore Infopedia*. 10 April 2018 அன்று பார்க்கப்பட்டது.
மக்கள் விழிப்பு நிலை குறித்த ஒரு நூலின் முகப்பு
**இன வேறுபாடு சட்டமும் நானும்** (*Race Discrimination Ordinance and I*) என்பது ஹொங்கொங் அரசாங்கத்தால் சமத்துவ வாய்ப்பு ஆணையம் ஊடாக வழங்கப்படும் இன வேறுபாடு என்றால் என்ன, அவ்வாறான இன அடிப்படையிலான வேறுபாடுகள் நடந்தால் என்ன செய்ய வேண்டும் என்பது தொடர்பில் வழங்கப்படும் ஒரு மக்கள் விழிப்பு நிலை இலவச நூலாகும். இது 14 பக்கங்களைக் கொண்ட ஒரு சிறிய நூல் அல்லது கையேடு ஆகும்.

இந்நூலில் ஒருவர் இன வேறுபாட்டின் அடிப்படையில் எப்படி நடக்கக் கூடாது எனும் விளக்கமும். இன வேறுபாட்டின் அடிப்படையில் ஒருவர் பாதிக்கப்பட்டால் பாதிப்புக்குள்ளானவர் என்ன செய்ய வேண்டும் என்பதனையும் அதற்கான சட்டம் மற்றும் தண்டனை குறித்தும் அறிவுறுத்தல்கள் வழங்கப்பட்டுள்ளன.

வரலாறு
------

இன வேறுபாட்டுக்கு எதிரான சட்டம் 2008 யூலை மாதம் சட்டமாக்கப்பட்டது. அதாவது இனம் எனும் அடிப்படையில் வேறுபடுத்தல், அலைக்கழித்தல், அடிமைப்படுத்தல் போன்ற நடவடிக்கைகள் தொடர்பான பிரச்சினைகளுக்காக உருவாக்கப்பட்டதே இந்த "இன வேறுபாடு சட்டம்" ஆகும். இச்சட்டம் 2009 யூலை 10 ஆம் திகதி செயல்படத் தொடங்கியது.

இன வேறுபாடு சட்டம் என்றால் என்ன?
--------------------------------

சட்டத்தின் தேவை
---------------

இனவேறுபாடு
----------

நேரடி இன வேறுபாடு
-----------------

மறைமுகமான இன வேறுபாடு
---------------------

வெளியிணைப்புகள்
---------------

* இன வேறுபாட்டுக்கான சட்டம் **ஹொங்கொங்**
* இன வேறுபாடு சட்டமும் நானும் **இணையத்தில் நூல்**
**இனப்படுகொலையை தடுப்பது, தண்டிப்பது தொடர்பான உடன்படிக்கை** (The Convention on the Prevention and Punishment of the Crime of Genocide) என்பது இனப்படுகொலையை வரையறை செய்து, தடைசெய்யும் உடன்படிக்கை ஆகும். இப்போது 137 நாடுகளில் இதனை ஏற்றுக்கொண்டுள்ளனர். இதில் பங்கு பெற்று சகல நாடுகளும் இன ஒழிப்பைத் தவிர்க்கவும், யுத்த காலத்திலும் சமாதான காலத்திலும் இவற்றைத் தண்டிக்கவும் வேண்டுமென இந்த ஒப்பந்தம 1951 ஆம் ஆண்டு நடைமுறைக்குக் கொண்டுவரப்பட்டது.

இனப்படுகொலை வரையறை
------------------

இனப்படுகொலையை தடுப்பது தொடர்பான உடன்படிக்கையின் 2ஆம் கட்டுரையின் படி:

>  ...ஒரு தேசிய, கலாச்சார, இன அல்லது சமயத்தின் மக்களை முழுமையாகவோ அல்லது பகுதியாகவோ அழிக்கும் நோக்கத்தில் செய்யப்படும் பின்வரும் செயல்கள்:
> 
> 
> (அ) அந்த இன அல்லது குழுவின் உறுப்பினர்களைக் கொல்லுதல்;
> (ஆ)இன உறுப்பினர்களுக்குக் கடுமையான உடல் அல்லது மனதிற்குத் தீங்கு விளைவித்தல்;
> (இ) இனத்தின் இருப்பு சார்ந்த வாழ்க்கையை அழிப்பதற்கான சூழ்நிலையைத் திட்டமிட்டு ஏற்படுத்துதல்
> (ஈ) குழுவினர் அல்லது இனத்தினர் குழந்தை பெற்று கொள்வதைத் தடுக்கும் நோக்கில் நடவடிக்கைகளை எடுத்தல்;
> (உ) வலுகட்டாயமாக இனத்தின் குழந்தைகளை மற்றொரு இனத்திற்கு மாற்றுதல்.
>  – இனப்படுகொலை குற்றத்தைத் தடுப்பது, தண்டிப்பது தொடர்பான உடன்படிக்கை, கட்டுரை 2
> 
> 

இனப்படுகொலையைத் தடுப்பது தொடர்பான உடன்படிக்கையின் 3ஆம் கட்டுரையின் படி தண்டிக்கப்பட வேண்டிய குற்றங்கள்:

> 
> (அ) இனப்படுகொலை;
> (ஆ)இனப்படுகொலை செய்ய சதி செய்தல்;
> (இ) இனப்படுகொலை செய்ய நேரடியாகவும் மற்றும் வெளிப்படையாகவும் தூண்டுதல்;
> (ஈ) இனப்படுகொலை செய்ய முயற்சித்தல்
> (உ) இனப்படுகொலைக்கு உடந்தையாக இருத்தல்.
>  – இனப்படுகொலை குற்றத்தை தடுப்பது, தண்டிப்பது தொடர்பான உடன்படிக்கை, கட்டுரை 3
> 
> 

இந்த உடன்படிக்கை இரண்டாம் உலகப் போரின் போது நாஜி ஜெர்மனி படைகளின் படுகொலைகள் போன்றவற்றைத் தடை செய்யவும் எதிர்காலத்தில் வராமல் தடுக்கவும் நிறைவேற்றப்பட்டது.

பங்குகொண்டுள்ளவர்கள்
--------------------

முதன்மைக் கட்டுரை: இனப்படுகொலை குற்றத் தடுப்பு மற்றும் தண்டனைக்கான சாசனத்தில் பங்கு கொண்டுள்ள நாடுகள்
 தொகுப்பு இனப்படுகொலை குற்றத்தை தடுப்பது, தண்டிப்பது தொடர்பான உடன்படிக்கையில் பங்கு கொண்டுள்ளவர்கள் 
  Signed and ratified
  Acceded or succeeded
  Only signed

மீறல்கள்
--------

### ரூவாண்டா

முதன்மைக் கட்டுரை: ருவாண்டா இனப்படுகொலை
கிழக்கு ஆப்பிரிக்க நாடான ரூவாண்டாவில் 1994 ஆம் ஆண்டு 100 நாட்களுக்குள் எட்டு லட்சம் டுட்சி இனத்தவர்களையும், ஹுட்டுஸ் இனம் ஹுட்டுஸ் இன முற்போக்குவாதிகளையும் இனப்படுகொலை செய்துள்ளனர்.. இந்தச் சட்டம் முதன் முறையாக 1998ஆம் வருடம் ருவாண்டா சர்வதேச குற்றவியல் தீர்ப்பாயத்தில் ஜீன் பால் அகேயசு என்ற ரூவாண்டாவில் உள்ள நகரத்தின் மேயர் 9 பேரை இனப்படுகொலை செய்தாக கண்டறிந்தது. இரண்டு நாள் கழித்து முதன் முறையாக ஜீன் கம்பண்டா என்ற ரூவாண்டா நாட்டு தலைவர் தண்டனை பெற்றார்.

மேற்கோள்கள்
-----------

1. 1 2  Text of the Convention on the Prevention and Punishment of the Crime of Genocide, website of the UNHCHR.
2. ↑  See, e.g. Rwanda: How the genocide happened, பிபிசி, April 1, 2004, which gives an estimate of 800,000, and OAU sets inquiry into Rwanda genocide, Africa Recovery, Vol. 12 1#1 (August 1998), p. 4, which estimates the number at between 500,000 and 1,000,000. Seven out of every 10 Tutsis were killed.
**ஹேமகுண்டம்** *(Hemkund Sahib, Hemkunt)*, சீக்கிய வழிபாட்டுத் தலமாகும். இது இந்திய மாநிலமான உத்தராகண்டில் உள்ள சமோலி மாவட்டத்தில் அமைந்துள்ளது. இதை *குருத்துவார் ஸ்ரீ ஹேம்குண்ட் சாகிப்* என்று அழைக்கின்றனர். இது பத்தாவது சீக்கிய குருவான குரு கோவிந்த் சிங்கை வழிபடும் இடமாகும். இவர் இயற்றிய தசம் கிரந்த் என்ற நூலிலும் இந்த இடத்தைப் பற்றிய குறிப்பு உள்ளது. இந்த இடத்தில் பனிப்படர்ந்த ஏரியும், இதைச் சுற்றி ஏழு மலைக்குன்றுகளும் அமைந்துள்ளது. இந்த வழிபாட்டுத் தலம் இமயமலையில், 4632 மீட்டர் உயரத்தில் அமைந்துள்ளது.இது ஜோஷி மடத்திலிருந்து 36 கிலோ மீட்டர் தொலைவில் உள்ளது.

சொற்பொருள்
----------

ஹேம்குண்ட் என்ற சொல், ஹேம, குண்ட ஆகிய சமசுகிருதச் சொற்களால் ஆனது. ஹேம என்ற சொல்லுக்கு பனி என்றும், குண்ட என்ற சொல்லுக்கு பாத்திரம் என்றும் பொருள். *தசம் கிரந்த்* என்ற நூல், இவ்விடத்தில் குரு நாட்டு மன்னர் பாண்டு யோகக் கலை பயின்றதாக குறிப்பிடுகிறது.

ஹேம்குண்ட் ஏரி

போக்குவரத்து
------------

தில்லியில் இருந்து வருவோர், அரித்துவார் வரை தொடர்வண்டியில் வந்து, பின்னர் அங்கிருந்து ரிசிகேசு வழியாக கோவிந்த்கட் என்ற இடைத்தை பேருந்து மூலமாக வந்தடையலாம்.

படங்கள்
-------

* ஹேம்குண்ட் சாகிப் குருத்துவரா
* ஹேம்குண்ட் குருத்வாராஹேம்குண்ட் குருத்வாரா
* ஹேம்குண்ட் குருத்வாராசாகிப்ஹேம்குண்ட் குருத்வாராசாகிப்
* பிரம்மக் கமலம் பூபிரம்மக் கமலம் பூ

சான்றுகள்
---------

1. ↑  Hemkunt Sahib at Google maps *Satellite view: lake, Gurudwara building on west shore, zigzag pilgrim path from Ghanghariya (2 km west) to west shore. Terrain view: Hemkund Sahib at 4,200 m, Ghanghariua at 3,100 m*.
2. ↑  Robin Rinehart (2014): The Dasam Granth. In Oxford Handbook of Sikh Studies. Oxford: The Oxford University Press, p.138

* *Gurdwara in the Himalayas: Sri Hemkunt Sahib*, by Suparna Rajguru, M. S. Siali. Published by Hemkunt, 2001. ISBN 81-7010-292-8.

வெளி இணைப்புகள்
---------------

விக்கிமீடியா பொதுவகத்தில்,  
 ***ஹேமகுண்டம்***   
என்பதின் ஊடகங்கள் உள்ளன. 

* ஹேமகுண்டத்தைப் பற்றி பரணிடப்பட்டது 2012-12-19 at the வந்தவழி இயந்திரம்
**காகர் நதி** (*Ghaggar river*, தேவநாகரி: घग्गर हकरा, குர்முகி: ਘੱਗਰ ਹਕਰਾ, ஷாமுகி: گهگـر هکره) இந்தியத் துணைக்கண்டத்தில் ஓடும் ஒரு பருவகால ஆறாகும். இது பருவப் பெயர்ச்சிக் காற்றின் போது இமயமலையில் தோன்றி, பஞ்சாப் அரியானா மாநிலங்களுக்குள் ஊடாக யமுனை மற்றும் சத்லஜ் ஆறு ஆறுகளுகிடையான சமவெளியில் பாய்கிறது, அரியானா பய்கன்னர் என்னும் இடத்தில், ராஜஸ்தான் பாலைவனத்தில் நுழைகிறது. இதற்கு சரசுவதி, சரஸ்வதி அல்லது சூர்ஸ்வதி என்ற கிளை நதியும் உண்டு.

சப்த நதிகள் (சமக்கிருதம்: सप्त सिंधु-*சப்த சிந்து -ஏழு நதிகள்/ஆறுகள்*) இருக்கு வேதம் (சமக்கிருதம்: ऋग्वेद - *ரிக்வேத*) இந்து சமயத்தின் அடிப்படையாகக் கொள்ளப்படும் நான்கு வேதங்களுள் ஒன்றான இருக்கு வேதத்தில் இந்தியத் துணைக்கண்டத்தில் ஓடும் நதிகளில் ஏழு நதிகளை புனிதமாக குறிப்பிடப்பட்டுள்ள சப்த நதிகள் ஒன்றான சரசுவதி ஆறு இதுவாகத்தான் இருக்கவேண்டும் என்பது தொல்பொருளியல் அகழ்வாய்வார்களின் கருத்து.

| * பா
* உ
* தொ
அரியானா |
| --- |
| தலைநகரம்: **சண்டிகர்** |
| தலைப்புகள் | 
* அரியானா அரசு
* அரியானா சட்டமன்றம்
* அரியானா உயர் நீதிமன்றம்

 |
| கோட்டங்கள் | 
* அம்பாலா கோட்டம்
* குர்காவுன் கோட்டம்
* ஹிசார் கோட்டம்
* ரோத்தக் கோட்டம்

 |
| மாவட்டங்கள் | 
1. அம்பாலா
2. பிவானி
3. பரிதாபாத்
4. பத்தேஹாபாத்
5. குர்கான்
6. ஹிசார்
7. ஜாஜ்ஜார்
8. ஜிந்து
9. கைத்தல்
10. கர்னல்
11. குருச்சேத்திரம்
12. மகேந்திரகட்
13. மேவட்
14. பஞ்சகுல
15. பல்வல்
16. பானிபத்
17. ரேவாரி
18. ரோத்தக்
19. சிர்சா
20. சோனிபத்
21. யமுனா நகர்
22. சர்க்கி தாத்திரி

 |
| நகரங்கள் | 
* சண்டிகர்
* அம்பாலா
* குருகிராம்
* ஹிசார்
* சிர்சா
* பானிபத்

 |
| தொல்லியல், ஆன்மிகம், சுற்றுலாத் தலங்கள் | 
* இராக்கிகர்கி தொல்லியல் களம்
* குருச்சேத்திரம்
* அபூப்சாகர் விலங்குகள் சரணாலயம்
* சுல்தான்பூர் தேசியப் பூங்கா
* சண்டிகரின் பாறைச் சிற்பத் தோட்டம்
* காகர் நதி
* சரசுவதி ஆறு
* யமுனை ஆறு
* பிரம்ம சரோவர்
* ஓபராய், குர்கான்

 |
| 
* Category **அரியானா**

 |
**அன்னலட்சுமி இராசதுரை** இலங்கைப் பத்திரிகை வரலாற்றில் ஐம்பது ஆண்டுகளாக ஒரு பெண் பத்திரிகையாளராக தன்னை நிலை நிறுத்திக் கொண்டவர். 'யாழ் நங்கை' என்ற புனைபெயரில் பல சிறுகதைகள் எழுதியவர்.

வாழ்க்கைச் சுருக்கம்
--------------------

திருமதி அன்னலட்சுமி இராஜதுரை யாழ்ப்பாணம் திருநெல்வேலியைப் பிறப்பிடமாகக் கொண்டவர். திருநெல்வேலி செங்குந்த இந்துக் கல்லூரி, சுன்னாகம் இராமநாதன் கல்லூரி ஆகியவற்றில் கல்வி கற்றவர். பத்திரிகைத்துறை, ஆங்கிலம் ஆகியவற்றில் டிப்ளோமா தேர்ச்சிச் சான்றிதழ்கள் பெற்றார். ஓவியத்துறையிலும் ஆசிரியர் தராதரப் பத்திரம் பெற்றார்.

பத்திரிகைத் துறையில்
--------------------

1962 ஆம் ஆண்டில் வீரகேசரியில் உதவி ஆசிரியராக தன்னை இணைத்துக் கொண்ட இவர், செய்திகளோடு 'மாணவர் கேசரி' என்னும் பக்கத்தையும் பொறுப்பாகக் கவனித்தார். 1966 இல் வீரகேசரி நிறுவனம் வெளியிட்ட 'ஜோதி' என்னும் குடும்ப வார இதழின் பொறுப்பாசிரியாரானார். 1969 ஆம் ஆண்டு முதல் வீரகேசரி நாளிதழின் கட்டுரைப் பகுதிக்கு பொறுப்பாக இருந்தார். 1973 முதல் 1984 மித்திரன் வார மலர் பத்திரிகையின் பொறுப்பாசிரியராகவும் பணியாற்றினார். 1984 முதல் 1999 வரை வீரகேசரி நாளிதழ் செய்தி பகுதியில் பணியாற்றியதுடன், மகளிர் பகுதி, இலக்கியப் பகுதி போன்ற சிறப்புப் பக்கங்களுக்கும் நாளிதழின் சிறப்பு மலர்களுக்கும் பொறுப்பாக இருந்தார். 2000 ஆம் ஆண்டு தொடக்கம் மங்கையர் கேசரி, கலைக்கேசரி ஆகிய வார அனுபந்தங்களின் பொறுப்பாசிரியராகவும் செயற்பட்டார். 2010 ஆம் ஆண்டு தொடக்கம் வெளிவரும் கலைக்கேசரி மாத சஞ்சிகையின் ஆசிரியராகவும் உள்ளார்.

எழுத்துத் துறையில்
------------------

வானொலி நாடகம், உரைச்சித்திரம், வானொலி மகளிர் நிகழ்ச்சி முதலியவற்றையும் எழுதித் தயாரித்தார். தொலைக்காட்சி நிகழ்ச்சிகளிலும் கலந்துகொண்டு சிறப்பிப்பவர். சிறுகதை, கட்டுரை, கவிதை, நாவல், விமர்சனம் என பல துறைகளிலும் தடம் பதித்தவர்.

வெளிவந்த நூல்கள்
----------------

* விழிச்சுடர் (குறுநாவல்)
* உள்ளத்தின் கதவுகள் (புதினம்)
* நெருப்பு வெளிச்சம் (சிறுகதைத் தொகுப்பு)
* இருபக்கங்கள் (கவிதைத் தொகுப்பு)
* நினைவுப் பெருவெளி

விருதுகள்
---------

* இவரது பத்திரிகைப் பணியைப் பாராட்டி இந்துக் கலாசார அமைச்சு 1992 ஆம் ஆண்டு 'தமிழ்மணி' விருது வழங்கிக் கௌரவித்தது.
* சிறந்த பத்திரிகையாளருக்கான விருதை 1993 ஆம் ஆண்டு எட்மண்ட் விக்கிரமசிங்க அறக்கட்டளை, அன்றைய அரசுத்தலைவர் டி. பி. விஜயதுங்க மூலம் இவருக்கு வழங்கிக் கௌரவித்தது.
* மல்லிகை அட்டையில் இவரது படத்தைப் பிரசுரித்துச் சிறப்பித்தது.

மேற்கோள்கள்
-----------

1. ↑  "தமிழ்மொழிக்காக வழங்கப்படும் சாகித்திய ரத்னா விருது ஆண்களுக்கு மட்டும் தானா?". தினக்குரல்.. பார்த்த நாள்: 30 October 2021.

வெளி இணைப்புகள்
---------------

* சர்வதேச மகளிர் தினம் மார்ச் – 8: பத்திரிகைத்துறையில் ஓர் சாதனை மாது…
காகித மடிப்பு அல்லது ஒரிகாமி கலை கணிசமாக கணித ஆய்விற்கு உதவுகிறது. பிளாட் மாதிரி கணித உண்மைகளை சேதப்படுத்தாமல் கண்டறிய உதவுகிறது. கணித சமன்பாடுகளைத் தீர்க்க காகிதமடிப்புகளின் பயன்பாடு அதிகம் ஆகும்.

வரலாறு
------

1893 -ஆம் ஆண்டு இந்திய கணிதமேதை டி. சுந்தரராவ் என்பவர் "காகித மடிப்புகளில் உள்ள வடிவியல் உடற்பயிற்சிகள்" என்ற புத்தகத்தை வெளியிட்டார். இது காகிதவியல் மடிப்புகளின் ஆதாரங்களை நிருபிக்க காகிதங்கள் எவ்வாறு பயன்படுத்தப்படுகிறது என்பதை விளக்கின. காகித மடிப்பு கின்டர்கார்ட்டின் பள்ளியில் ஒரிகாமி என்ற பெயரில் ஈர்க்கப்படுகிறது. இந்த புத்தகத்தில் கோணங்களைப் பற்றியும், தோராயமாக முக்கோணத்தைப் பற்றியும் கூறப்பட்டுள்ளது. 1936-ஆம் ஆண்டில் மார்கரிட்டா பி .பெலொச், "பெலொச் மடங்கு" பற்றி காகித மடிப்பில் கூறியுள்ளர். ஓரிகாமி பயன்படுத்தி பொதுவான கன சமன்பாடு தீர்க்கப்பட்டது. 1949-ஆம் ஆண்டில் ஆர். சி. யேட்ஸ் "வடிவியல் முறைகள்" என்ற புத்தகத்தை வெளியிட்டார். 1989-ஆம் ஆண்டில் இத்தாலி, பெராராவில் ஓரிகாமி அறிவியல் மற்றும் தொழில்நுட்பத்தின் (இப்போது ஓரிகாமி சர்வதேச அறிவியல் மாநாடு என அழைக்கப்படும்) முதல் சர்வதேசம் கூட்டம் நடைபெற்றது.

மேற்கோள்கள்
-----------

1. ↑  T. Sundara Rao (1893). Geometric Exercises in Paper Folding. Addison
2. ↑  T. Sundara Rao (1893). *Geometric Exercises in Paper Folding*. Addison. .
3. ↑  Hull, Thomas C. (2011). "Solving cubics with creases: the work of Beloch and Lill". *American Mathematical Monthly* **118** (4): 307–315. doi:10.4169/amer.math.monthly.118.04.307.. பார்த்த நாள்: 2017-08-18.
4. ↑  George Edward Martin (1997). *Geometric constructions*. Springer. பக். 145. பன்னாட்டுத் தரப்புத்தக எண்:978-0-387-98276-2.
5. ↑  Robert Carl Yeates (1949). *Geometric Tools*. Louisiana State University.
6. ↑  Justin, Jacques, "Resolution par le pliage de l'equation du troisieme degre et applications geometriques", reprinted in *Proceedings of the First International Meeting of Origami Science and Technology*, H. Huzita ed. (1989), pp. 251–261.
விரிசை அருளிளங்குமரன் என்பவர் திருநெல்வேலி மாவட்டம், விரிசம்பட்டி எனும் ஊரில் குமாரசாமி-செல்லம்மாள் தம்பதிக்கு மகனாக 08-02-1940 அன்று பிறந்தார். இவருக்குப் பெற்றோர் இட்ட பெயர் குமாரசாமி என்பது. கல்லூரியில் பயின்றபோது தம் இயற்பெயரைத் தமிழ்ப்படுத்தி,'அருளிளங்குமரன்' என்று மாற்றினார்.

கல்வியும் தமிழ்ப்பற்றும்
------------------------

விரிசம்பட்டியில் பள்ளிக் கல்வியை முடித்த இவர், மதுரைத் தியாகராசர் கல்லூரியில் தமிழ் இலக்கியம் பயின்றார். இவருக்குப் பேராசிரியராக இருந்தவர் சி.இலக்குவனார். அப்பேராசிரியர் இவருக்கு இட்ட பெயர், 'வாடாத் தமிழ் வண்ண மலர்மீது நடக்கும் வரிசை அருளிளங்குமரன்' என்பதாகும்.

ஆற்றிய பணிகள்
-------------

இவர் தஞ்சாவூர் மன்னர் சரபோசிக் கல்லூரியில் ஆங்கிலப் பயிற்றுநராக சேர்ந்து, பின்னர் தமிழ்ப் பேராசிரியராகப் பணியாற்றினார். இறுதியில் குடந்தை அரசு ஆடவர் கல்லூரியில் தமிழ்த்துறைத் தலைவராகப் பணியாற்றி ஓய்வு பெற்றார்.

### நூற்பணிகள்

இவர் கல்லூரியில் ஆங்கில ஆசிரியராக பணியாற்றிய போது, ஷேக்ஸ்பியரின் ஒத்தெல்லோ நாடகத்தைக்,'காதல் வானில் தேயும் நிலவு' எனும் பெயரில் மொழிபெயர்த்தார். 1966-ஆம் ஆண்டு கவிதை நடையில்- நேரிசை ஆசிரியப்பா வகையில் மொழிபெயர்க்கப்பட்ட இந்நூல், 1999-இல் இவரது துணைவியாரால் பதிப்பித்து வெளியிடப்பட்டது.

#### பெற்ற விருதுகள்

இவரது தமிழ்ப் பணிகளையும் ஆசிரியர் பணிகளையும் பாராட்டி, தமிழக அரசு இவருக்கு 1995-ஆம் ஆண்டிற்கான நல்லாசிரியர் விருதினை, 05-09-1997 அன்று அன்றைய தமிழக முதல்வரால் வழங்கப்பட்டது.

##### மறைவு

இவர் 26-10-1997 அன்று இவ்வுலக வாழ்வை நீத்தார்.

##### உசாத்துணை

* அ.ம.சத்தியமூர்த்தி, 'தமிழுலகம் நினைக்க மறந்த தமிழறிஞர்கள்'-மணிவாசகர் பதிப்பகம், சென்னை-2001.
**சிவாலயத் திருமேனிகள்** திருவாவடுதுறை ஆதீனம் வெளியிட்ட நூலாகும்.

தலைப்புகள்
----------

சிவன் கோயில்களின் அமைப்பு, பிற மூர்த்திகள், திருச்சுற்றிலும் கோபுரங்களிலும் உள்ள திருமேனிகள், சிற்ப சாத்திரங்களில் காணப்படும் சிற்ப அமைதிகள், திருமேனியின் கரங்களில் காணப்படும் ஆயுதங்கள் என்ற நிலைகளில் ஆராயப்படுகின்றன. லிங்கோத்பவர், இடபதேவர், துவாரபாலகர், தேவி, கணபதி, விநாயகர், தட்சிணாமூர்த்தி, அர்த்தநாரீசுவரர், துர்க்கை, நடராஜர், சோமாஸ்கந்தர், இலட்சுமி, சரசுவதி, ஜேஷ்டாதேவி, சண்டேசுவரர் உள்ளிட்ட சிற்பங்களின் அமைப்புப் பற்றி விவாதிக்கப்படுகின்றன.

அமைப்பு
-------

சித்தர் சிவப்பிரகாசரிடம் ஞானோபதேசம் பெற்ற அருள்திரு நமசிவாய மூர்த்திகளால் கிபி பதினான்காம் நூற்றாண்டில் தோற்றுவிக்கப்பட்ட, திருக்கயிலாயப் பரம்பரை குருமரபில் வருகின்ற திருவாவடுதுறை ஆதீனத்தால்  வெளியிடப்பட்ட இந்நூல் 81 தலைப்புகளைக் கொண்டு அமைந்துள்ளது.

படங்கள்
-------

ஒவ்வொரு சிற்பத்தின் அமைப்பினை எளிதாகக் காணும் வகையில் பல வரைபடங்களும், புகைப்படங்களும் தரப்பட்டுள்ளன.

ஆதாரங்கள்
---------

1. ↑   குமுதம் ஜோதிடம்; 10.05.2013; திருமூலர் திருமந்திரம் தந்தருளிய திருவாவடுதுறை திருத்தலம்

* சிவாலயத் திருமேனிகள், கூகுள் புக்சு

மேலும் பார்க்க
--------------

* திருவாவடுதுறை ஆதீனம்
**சிவானா ஆறு** (*Shivana River*) என்பது இந்தியாவின் மகராட்டிரா மாநிலத்தில் ஓடும் கோதாவரி ஆற்றின் முக்கியமான துணை ஆறாகும். இது முழுக்க முழுக்க அவுரங்காபாத் மாவட்டத்தில் ஓடுகிறது. மகாராட்டிரா மாநிலத்தின் கன்னாட் வட்டத்தில் இந்த ஆறு தோன்றுகிறது. அஜந்தா மலைகளின் தென்மேற்கு சரிவில் தோன்றும் இந்த ஆறுடன் மற்றொரு பெரிய துணை ஆறானபூர்ணாவும் தோன்றுகிறது.

தோற்றம்
-------

அஜந்தா மலைகளின் தெற்கு சரிவுகளின் கௌதாலா வனவிலங்கு சரணாலயத்திலிருந்து வெளியேறும் நீரோடைகளே இந்த ஆறாகத் தோன்றுகிறது.

ஆற்றோட்டம்
----------

சிவானா ஆறு தோன்றும் இடத்திலிருந்து தென்கிழக்கில் கன்னட் நகரம் வரை குறுகிய ஆறாகப் பாய்கிறது. இங்கு ஆற்றின் குறுக்கே அம்பாடி அணை கட்டப்பட்டுள்ளது. இதன் மூலம் தேக்கிவைக்கப்பட்ட நீரானது மனித நுகர்வுக்குப் பயன்படுகிறது. மேலும் இந்த நீர்த் தேக்கத்தில் பல்வேறு வகையான மீன்கள் நிறைந்து காணப்படுகிறது.  கன்னடத்திலிருந்து, இந்த நதி தென்கிழக்கு திசையில் ஓடுகிறது. சிவனா தக்லி அணை எனப்படும் மற்றொரு அணையும் இதன் பாதையில் கட்டப்பட்டுள்ளது. ஜம்பர்கேடாவை அடைந்ததும், இந்த ஆறு, தன் போக்கினை மாற்றித் தெற்கு நோக்கிக் கேட் பிம்பால்கான் நோக்கிப் பாய்கிறது. இங்கு இது தென்கிழக்கு திசையில் போக்கை மீண்டும் தொடர்கிறது. கோதாவரி ஆற்றின் மீது கட்டப்பட்ட ஜெயக்வாடி அணையினால் உருவாக்கப்பட்ட நாத்சாகர் நீர்த்தேக்கத்தில் இந்த ஆறு கலக்கின்றது. மண்ட்சூர் மாவட்டம் வழியாகச் செல்லும் இந்த ஆறு மழைக்காலத்தில் பசுபதிநாத் கடவுளின் சிலையைத் தொடும்.

அணைகள்
------

* அம்பாதி அணை
* சிவானா தக்லி அணை

மேற்கோள்கள்
-----------

1. ↑  "Archived copy". *aurangabad.nic.in*. 4 January 2014 அன்று மூலம் பரணிடப்பட்டது. 17 January 2022 அன்று பார்க்கப்பட்டது.CS1 maint: archived copy as title (link)
2. ↑  "Village Map, Taluka Kannad" (PDF). Maharashtra Remote Sensing Applications Centre. 2015-10-13 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Ambadi Dam D01388". WRIS-Water Resources Information of India. 2015-10-13 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Shivana Takli Dam D03058". WRIS-Water Resources Information of India. 2015-10-13 அன்று பார்க்கப்பட்டது.
[*தொடர்பிழந்த இணைப்பு*]
**சிவானந்தா காலனி** (*Sivananda Colony*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

அமைவிடம்
--------

கடல் மட்டத்திலிருந்து சுமார் 453 மீட்டர் உயரத்தில் அமைந்துள்ள சிவானந்தா காலனி பகுதியின் புவியியல் ஆள்கூறுகள் 11°01'21.0"N 76°57'23.4"E (அதாவது, 11.022500°N 76.956500°E) ஆகும்.

அருகிலுள்ள ஊர்கள்
-----------------

கோயம்புத்தூர், காந்திபுரம், டாடாபாத், ஆர். எஸ். புரம், கவுண்டம்பாளையம், கணபதி, ஆவாரம்பாளையம், பாப்பநாயக்கன் பாளையம், பீளமேடு, சாய்பாபா காலனி ஆகியவை சிவானந்தா காலனிக்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

கோயம்புத்தூரில் அரசு மற்றும் தனியார் போக்குவரத்து நிறுவனங்கள் சார்பில் இயக்கப்படும் பேருந்துகளில் பெரும்பாலானவை சிவானந்தா காலனி வழியாகச் செல்கின்றன.

### தொடருந்து போக்குவரத்து

சிவானந்தா காலனியிலுள்ள கோயம்புத்தூர் வடக்கு தொடருந்து நிலையம் தரம் உயர்த்தப்பட்டு கோவையின் இரண்டாவது சந்திப்பு தொடருந்து நிலையமாகத் திகழ வேண்டுமென, தற்போதைய கோயம்புத்தூர் தெற்கு சட்டமன்றத் தொகுதி உறுப்பினரால், மத்திய இரயில்வே துறை அமைச்சரிடம் வேண்டுகோள் விடுக்கப்பட்டுள்ளது. 24 மணி நேரமும் சுறுசுறுப்பாகக் காணப்படும் கோயம்புத்தூர் சந்திப்பு தொடருந்து நிலையம், சிவானந்தா காலனியிலிருந்து சுமார் 5 கி.மீ. தூரத்திலுள்ளது.

### வான்வழிப் போக்குவரத்து

இங்கிருந்து 11 கி.மீ. தொலைவிலுள்ள கோயம்புத்தூர் பன்னாட்டு வானூர்தி நிலையம், தொழிலதிபர்கள் அதிகம் வந்து செல்லுவதற்கு மிகவும் பயனுள்ளதாக இருக்கிறது.

கல்வி
-----

### பள்ளி

இங்குள்ள காமராஜர் மெட்ரிகுலேஷன் மேல்நிலைப் பள்ளி, மாணவர்களின் கல்வி மற்றும் செயல்திறன் ஊக்கத்திற்கு பேருதவியாக இருக்கிறது.

ஆன்மீகம்
--------

### கோயில்

இங்குள்ள கற்பக விநாயகர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.

அரசியல்
-------

சிவானந்தா காலனியானது, கோயம்புத்தூர் தெற்கு (சட்டமன்றத் தொகுதி)க்கு உட்பட்டதாகும். இதன் சட்டமன்றத் தொகுதி உறுப்பினர் வானதி சீனிவாசன் மற்றும் கோயம்புத்தூர் மக்களவைத் தொகுதி சார்ந்தது. மக்களவைத் தொகுதி உறுப்பினர் பி. ஆர். நடராஜன் ஆவார்.

மேற்கோள்கள்
-----------

1. ↑   (in ta) *Tin̲amaṇi vairavil̲ā āṇṭu malar, 1934-1994*. Intiyan̲ Ekspiras. 1994. .
2. ↑  "கோவை ரயில்வே கோட்டம்: வானதியின் புதிய கோரிக்கைக்கு கடும் எதிர்ப்பு…". *www.patrikai.com* (ஆங்கிலம்). 2022-03-11. 2022-12-02 அன்று பார்க்கப்பட்டது.
3. ↑  "Arulmigu Karpaga Vinayakar Temple, Sivananda Colony, Coimbatore - 641012, Coimbatore District [TM011458].". *hrce.tn.gov.in*. 2022-12-02 அன்று பார்க்கப்பட்டது.
**சத்குரு சிவாய சுப்ரமணியசுவாமி** (*Sivaya Subramuniyaswami*, ஜனவரி 5, 1927, கலிபோர்னியா - நவம்பர் 12, 2001, ஹவாய்), ஆங்கிலேயராகப் பிறந்த இந்து சமய அமெரிக்க ஆன்மீகவாதி ஆவார். இவரது இயற்பெயர் ரொபேர்ட் ஹான்சன். இவர் "குருதேவா" என இவரது பக்தர்களால் அழைக்கப்பட்டவர். யாழ்ப்பாணம் சிவயோக சுவாமியின் சீடர். 1970களில் ஹவாயில் கௌவாஹி (*kauai*) தீவில் சைவ சித்தாந்த ஆதீனம் என்ற பெயரில் ஒரு கோயிலை ஆரம்பித்து "இந்து சமயம் இன்று" (*Hinduism Today*) என்ற ஆங்கில மாதிகையை வெளியிட ஆரம்பித்தார். இந்து சமயம் தொடர்பாகப் பல ஆராய்ச்சி நூல்களை எழுதியுள்ளார். ஆங்கிலேயராகப் பிறந்து இந்துவாக வாழ்ந்தவர்.

இவருக்கு அடுத்த சிவ சித்தாந்த யோக மரபு குரு சத்குரு போதிநாத வேலன்சாமி ஆவார். இவரே இன்று கௌவாஹி ஆதீனத்தை ஏற்று நடத்துகிறார்.

மேற்கோள்கள்
-----------

1. ↑  "Siva Yogaswami, the Sage and mystic of Sri Lanka by Dr. Vimala Krishnapillai". 2012-04-27 அன்று மூலம் பரணிடப்பட்டது. 2008-04-27 அன்று பார்க்கப்பட்டது.

வெளி இணைப்புகள்
---------------

* ஹவாய், கௌவாஹி இந்து ஆதீனம் - (ஆங்கில மொழியில்)
* இந்து சமயம் இன்று (இதழ்) - (ஆங்கில மொழியில்)
* சைவ இந்து மதம்

படிமங்கள்
---------

* 
* 
* 
*
தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் **விரிச்சி** என்பது அகத்திணையின் ஒரு துறை அல்லது உட்பிரிவு ஆகும். பொதுவாக *விரிச்சி* என்பது வாயிலிருந்து வரும் சொல் என்னும் பொருள் கொண்டது. சிறப்பாக, முன் பின் தெரியாத ஒருவரிடமிருந்து வரும் சொற்களைக் கேடு அதற்குப் பொருள் கொள்வது *விரிச்சி* என்பர். வெட்சித் திணையில், பகைவர்களின் ஆநிரைகளைக் கவரச் செல்லும் வீரர்கள் தெரியாதவர்களின் வாயிலிருந்து வரும் சொற்களைக் கேட்டு அதிலிருந்து, தமது செயல் நன்மையாக முடியுமா இல்லையா என்று அறிவதைப் பொருளாகக் கொள்வது *விரிச்சி* ஆகும். 

இதனை விளக்க, "பகைவரது பசுக் கூட்டங்களைக் கவர விரும்பும் வீரர்கள், தமது செயல் நன்மையாக முடியுமா அன்பதை அறிந்து கொள்வதற்காக, இருண்ட மாலை நேரத்தில் நல்ல சொற்களைக் கேட்பது *விரிச்சி*"  என்னும் பொருள்படும் பின்வரும் கொளுப் பாடல் புறப்பொருள் வெண்பாமாலையில் வருகிறது.

*வேண்டிய பொருளின் விளைவு நன்குஅறிதற்கு"*
*ஈண்டுஇருள் மாலைச் சொல்ஓர்த் தன்று*

எடுத்துக்காட்டு
---------------

*எழுஅணி சீறூர் இருள்மாலை முன்றில்*
*குழுஇனம் கைகூப்பி நிற்பத் - தொழுவில்*
*குடக்கள் நீ கொண்டுவா என்றாள் கனிவில்*
*தடக்கையாய் வென்றி தரும்*
- புறப்பொருள் வெண்பாமாலை 03.

குறிப்பு
--------

1. ↑  இராமசுப்பிரமணியன், வ. த. 2009. பக். 19

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**ஒருமித்த கொடுக்கல் இணைப்பிடைமுகம்** (*Unified Payments Interface*, **UPI**) கூடிவரும் திறன்பேசி ஏற்பு, இந்திய மொழிகளில் இடைமுகங்கள், அனைவருக்கும் இணைய மற்றும் தரவு அணுக்கம் ஆகிய போக்குகளைப் பயன்படுத்தும் முகமாக அடுத்தத் தலைமுறை இணையவழி உடனடி கொடுக்கல்களுக்கு வசதி புரியும் கட்டமைப்பும் சீர்தர செயலி நிரலாக்க இடைமுகங்களின் தொகுதியும் ஆகும்.இந்திய ரிசர்வ் வங்கியின் *குறைந்த பணத்தாள்கள், மிகுதியாக எண்மம்* என்ற இலக்கை நோக்கி இந்தியத் தேசிய கொடுக்கல்கள் நிறுவனம் இதனை துவக்கியுள்ளது. உடனடி கொடுக்கல் சேவை (IMPS) தளத்தின் மேலாக இ.தே.கொ.நி இதனை வடிவமைத்துள்ளது. இதன் மூலம் கைபேசி மூலமாக பணத்தை மற்றவருக்கு உடனடியாக மாற்றுவது/கொடுப்பது இயலும்.

யுபிஐ இணைபிடைமுகத்தைக் கொண்டு வங்கிகளும் வங்கியல்லாதோரும் கைபேசி குறுஞ்செயலிகளை அறிமுகப்படுத்தும் போது பயனர்கள் தங்களுக்கான யுபிஐ அடையாளத்தை பெற வேண்டும். கைபேசி வங்கிப் பணிகளை பயன்படுத்துவோர் ஏற்கெனவே **எம்-பின்** எனப்படும் கைபேசி குறியீட்டை பெற்றிருப்பர். மற்றவர்கள் இதனைப் பெறவேண்டும். இந்த எம்-பின் தான் யுபிஐ கொடுக்கலில் இரண்டாம் கட்ட உறுதியளிப்பதாக அமையும். ஒருவருக்குப் பணம் கொடுக்க பெறுநரின் யுபிஐ அடையாளமும் தன்னுடைய எம்பின்னும் தெரிந்திருந்தால் போதுமானது. இதனால் நீண்ட வங்கிக் கணக்கெண்ணையும் சிக்கலான ஐஎஃப்எசுசி குறியீடுகளையும் பகிரவேண்டியத் தேவையில்லை. இணையவழி வாங்கல்களில் ஒருவரது கைபேசியில் வங்கிச் செயலி வழியாக எம் பின்னைப் பயன்படுத்தி பணம் வழங்க முடியும். இதனால் வீட்டு வாயில்களில் பொருளுக்கு எதிர் பணம் கொடுக்கும் செயற்பாடுகளிலும் நேரடியாக பொருள் பெற்றபிறகு யுபிஐ மூலம் இணைய அங்காடிக்கு உடனடியாகப் பணம் செலுத்தலாம்.

மேற்சான்றுகள்
-------------

1. ↑  "National Payments Corporation of India". Npci.org.in. 2011-09-06 அன்று மூலம் பரணிடப்பட்டது. 2011-03-16 அன்று பார்க்கப்பட்டது.
2. ↑  "Unified Payments Interface system : Faster, easier and smoother". Indian Express. 2016-04-15 அன்று பார்க்கப்பட்டது.
3. ↑  "Here's why Unified Payments Interface can be a game changer in the era of cashless payments". Firstpost. 2016-04-14 அன்று பார்க்கப்பட்டது.
4. ↑  "What is Unified Payment Interface(UPI)?". *www.splitkart.com*. 2016-08-29 அன்று மூலம் பரணிடப்பட்டது. 2016-08-17 அன்று பார்க்கப்பட்டது.

{{இந்தியாவில் வங்கித் தொழில்} தொழில் பெயிண்டிங் வேலை பெயிண்டிங் வேலை பெயிண்டிங் ஒர்க்
}
**முச்சொற் பெயரீடு** (*Trinomial nomenclature*) என்பது உயிரியலில், உயிரிகளை மூன்று சொற்களுடன் பெயரிடுவதைக் குறிக்கின்றது. இதில் இடப்படும் மூன்றாவது பெயர் சிற்றின உயிரலகு கீழே பெயரீட்டுத் தரநிலை ஒன்றைக் கொண்டுள்ளது. இந்த பெயர்களில் மூன்று பகுதிகள் உள்ளன. விலங்கியல் மற்றும் தாவரவியலில் இதன் பயன்பாடு வேறுபட்டது.

விலங்கியல்
----------

"*பாலாக்ரோகோராக்சு கார்போ நோவாஹோலாண்டியே" என அழைக்கப்படும் பெரிய நீர்க்காகம் துணையினம்*
மிக அருகிய இனமான கொரில்லா இதன் முப்பெயர், *கொரில்லா கொரில்லா கொரில்லா*.
விலங்குகளுக்கு, அறிவியல் பெயர்கள் பன்னாட்டு விலங்கியல் பெயரிடல் குறியீட்டால் நிர்வகிக்கப்படுகின்றன. சிற்றினங்களின் தரவரிசைக்குக் கீழே ஒரு தரவரிசை மட்டுமே அனுமதிக்கப்படுகிறது. அதாவது துணையினம் ஆகும். எடுத்துக்காட்டாக, *புட்டியோ ஜமைசென்சிசு பொரியாலிசு* என்பது சிவப்பு வால் பருந்து இனமான *புட்டியோ ஜமைசென்சிசுன்* துணைச் சிற்றினங்களுள் ஒன்றாகும்.

தாவரவியலில்
-----------

 
பாசி, பூஞ்சை, தாவரங்கள் மற்றும் அவற்றின் புதைபடிமங்களுக்கு, சிற்றினங்களின் பெயரீட்டுத் தரநிலக்குக் கீழே வரையறுக்கப்படாத எண்ணிக்கையிலான உள்தரநிலைகள் அனுமதிக்கப்படுகின்றன. சிற்றினங்கள் தரவரிசைக்குக் கீழே உள்ள இரண்டாம் நிலைகள் தாவரப் பல்வகைமை மற்றும் வடிவங்களைக் கொண்டுள்ளன. மேலும் துணை இனங்கள், துணைவகைகள், துணை வடிவங்களை உருவாக்க "துணை" முன்னொட்டைப் பயன்படுத்தி அதிக தரவரிசைகளை உருவாக்கலாம். மிக அரிதாக இன்னும் கூடுதலான வடிவங்கள் உருவாக்கப்படுகின்றன. இந்த தரவரிசைகள் அனைத்தையும் குறிப்பிட வேண்டிய அவசியமில்லை, உதாரணமாக, சில ஆசிரியர்கள் தாவர இனங்களைத் துணையினங்களாகப் பிரிக்க விரும்புகிறார்கள், மற்றவர்கள் வகைகளாகப் பயன்படுத்த விரும்புகிறார்கள்.

இந்த வரிசைகள் உயிரியல் வகைப்பாட்டின் கூறுகளாகும். எடுத்துக்காட்டாக *கோரிலோப்சிசு சினென்சிசு* வர் கேல்வென்சென்சு எப். *வெயிட்சியானா* என்பது அலங்கார தாவரமாகும். மேலும் இந்த தாவரத்தின் பெயர் மூன்று பாகங்களைக் கொண்டுள்ள முச்சொல் பெயரீட்டு தரநிலையில் உள்ளது. சிற்றினப் பெயரின் இரண்டு பாகங்கள் *கோரிலோப்சிசு சினென்சிசு* என்பதாகும். இதனுடன் அடைமொழியாக வெய்ட்சின்னா சேரும்போது *கோரிலோப்சிசு சினென்சிசு* எப். *வெயிட்சியானா* என அறியப்படுகிறது.

மேலும் பார்க்கவும்
------------------

* இருசொற் பெயரீடு

மேற்கோள்கள்
-----------

1. ↑  Hamilton, C.W.; Reichard, S.H. (1992). "Current practice in the use of subspecies, variety, and forma in the classification of wild plants". *Taxon* **41** (3): 485–498. doi:10.2307/1222819.
2. ↑  "Royal Horticultural Society Plant Selector". 2019-12-14 அன்று மூலம் பரணிடப்பட்டது. 2021-11-28 அன்று பார்க்கப்பட்டது.


| * பா
* உ
* தொ
 உயிரியல் வகைப்பாட்டு படிநிலைகள் |
| --- |
|  |  |  |  | Magnorder |  |  |  |  |
| **ஆட்களம்** பெரும்இராச்சியம் | **பெருந்தொகுதி** | பெருவகுப்பு |  | பெருவரிசை | பெருங்குடும்பம் | Supertribe |  | மீத்திறச் சிற்றினம் |
| **இராச்சியம்** | **தொகுதி** | **வகுப்பு** | படையணி | **வரிசை** | **குடும்பம்** | இனக்குழு | **பேரினம்** | **இனம்** |
| துணை இராச்சியம் | துணைத்தொகுதி | துணைவகுப்பு | Cohort (biology) | துணைவரிசை | துணைக்குடும்பம் | துணையினக்குழு | துணைப்பேரினம் | துணையினம் |
| Infrakingdom/Branch | தொகுதி கீழ்நிலை | Infraclass |  | Infraorder |  |  | பிரிவு | Infraspecific name (botany) |
|  | Microphylum | Parvclass |  | Parvorder |  |  | தொடர் | பல்வகைமை |
|  |  |  |  |  |  |  |  | வடிவம் (தாவரவியல்) |
**ஓடி நட்சத்திர மீன்** ஆழ்கடல்வாழ் உயிரினம் ஆகும். இது புறத்தோலில் முட்கள் உடையது. கற்கள் கடல் புற்களில் ஒளிந்திற்கும்.இரவில் வெளிவரும்.ஒளிரும் தன்மை உடையது.

பண்புகள்
--------

தசையால் நீரை வெட்டிச் செல்லும்.மண் பகுதியில் வளை தோண்டும் .400மீ ஆழமான பகுதியில் வாழும்.

உடலமைப்பு
---------

அளவில் சிறியவை.வட்ட வடிவிலானவை .ஐந்து கைகள், ஐந்து கணுக்களை உடையது .பாம்பு நட்சத்திர மீன் என்ற மறுபெயரும் உண்டு. சில இனங்கள் நச்சுவடையவை.நட்சத்திர மீன்களுடன் காணப்படும் .வாய் பகுதியை சுற்றி ஐந்து தாடைகள் கீழ் அமைந்துள்ளது.கைகள் தாடை பகுதி வரை உள்ளது.ஊர்ந்து செல்லும் போது ஏறுபடுகின்ற அசைவுகளால் நீந்தி செல்கின்றன.

உணவு
----

நீர் தளத்தில் காணப்படும் துணுக்குகள் ,மட்கிய பொருள்கள் ,இறந்த அல்லது சிறிய உயிரினகளை உட்கொள்கிறது .உணவு பொருட்களை வடிகட்டி , தின்று வாழுதல் முறையில் உட்கொள்ளும் .உட்பக்கமாக காணப்படும் சுரபியினால் மூச்சு விடுகிறது. உணர்வுக் கலங்கள் உணர்வு உறுப்பாக செயல்படும்.ஒளியை விட்டு அகன்று செல்லும் தன்மை கொண்டது.

இனப்பெருக்கம்
-------------

உடல் பிளவுபட்டு பாலிலி இனப்பெருக்கம் நடைபெறும் .ஆண் பெண் தனித்தனியாக காணப்படுகிறது..முதலில் ஆணாகவும் பின்னர் பெண்ணாகவும் வாழுந்து மடிகின்றன. பாலினக் கலங்கள் வெளியேற கடல் நீரில் கருத்தரிக்கின்றன. 2000 வகை மீன்கள் வாழ்வதாக அறியப்பட்டுள்ளது.

மேற்கோள்கள்
-----------

1. ↑  அறிவியல் களஞ்யம் தொகுதி 6

மேலும் படிக்க
-------------

Kupriyanova, E.K.; Vinn, O.; Taylor, P.D.; Schopf, J.W.; Kudryavtsev, A.B.; Bailey-Brock, J. (2014). "Serpulids living deep: calcareous tubeworms beyond the abyss". Deep-Sea Research Part I 90: 91–104. doi:10.1016/j.dsr.2014.04.006. Bibcode: 2014DSRI...90...91K.

வெளி இணப்புகள்
--------------

240 மில்லியன் ஆண்டுகளுக்கு முன்னர் வாழ்ந்த கடல்வாழ் உயிரினம்
மரியானா அகழி என்னும் ஆழ்கடல் உலகம்
**பேரழிவு ஆயுதம்** எனப்படுவது தொகையாக மனிதர்களை கொல்லக்கூடிய அல்லது மனித இருப்பிடங்களை சூழலை பெரும் அழிவுக்கு உட்படுத்துக்கூடிய ஆயுதத்தை குறிக்கின்றது. இந்த சொல் அணு, வேதி, உயிரி, கதிர்வீச்சு ஆகிய வகைப்பட்ட ஆயுத வகைகளைச் சுட்டுகிறது. பேரழிவு ஆயுதங்களுக்கு எடுத்துக்காட்டாக ஐக்கிய அமெரிக்காவினால் 1945 ஆம் ஆண்டு இரோசிமா, நாகசாகி நகரங்கள் மீது போடப்பட்ட அணுக்குண்டுகள் விளங்குகின்றன.

2003 ஆம் ஆண்டு ஐக்கிய அமெரிக்கா இராக் பேரழிவு ஆயுதங்களை வைத்திருப்பதாக குற்றம் சாட்டியே போர் தொடுத்தது. இருப்பினும் 2008 நடுப்பகுதி வரை எந்த வகை பேரழிவு ஆயுதங்களும் அங்கு கண்டெடுக்கப்படவில்லை.

இவற்றையும் பாக்க
----------------

* அணு குண்டு
* வேதிப் போர்
* வேதியியல் ஆயுதம்
* உயிரிப் போர்
* கதிரியக்க ஆயுதம்
* கதிரியற் போர்

வெளி இணைப்புகள்
---------------

* Nuclear Threat Initiative (NTI)
* Carnegie Endowment for International Peace
* GlobalSecurity.org
* Avoiding Armageddon
* Gareth Porter, *Documents linking Iran to nuclear weapons push may have been fabricated பரணிடப்பட்டது 2008-12-09 at the வந்தவழி இயந்திரம்*, தி ரா ஸ்டோரி தளத்தில்
லெகோ சின்னம்
Lego Duplo
2x4 லெகோ குற்றி
**லெகோ** என்பது, டென்மார்க்கைச் சேர்ந்த விளையாட்டுப் பொருள்கள் தயாரிக்கும் நிறுவனமாகும். பிளாஸ்டிக்கினாலான ஒன்றுடனொன்று பொருத்தக்கூடிய குற்றிகளைத் தயாரிப்பதன் மூலம் பெரிதும் அறியப்பட்ட நிறுவனம் இது.

"லெகோ" எதிர் "லெகோஸ்"
---------------------

**லெகொ** நிறுவனத்தின் பிரபல விளையாட்டுப்பொருளான பொருத்தும் பிளஸ்டிக்குற்றிகளைக் குறிப்பதற்கும் பலர் "லெகோ" அல்லது "லெகோக்கள்" என்ற வார்த்தையையே பயன்படுத்துகிறார்கள். அது மட்டுமன்றி, வேறு நிறுவனங்களால் தயாரிக்கப்படும் இது போன்ற குற்றிகளையும் இச் சொற்களாலேயே குறித்து வருகிறார்கள். ஆனால் லெகோ நிறுவனம், தங்களுடைய வணிகப் பெயர் பொதுப்பெயாராகி வருவதை விரும்பவில்லை.

1970 மற்றும் 1980 களில், இந்நிறுவனத்தின் உற்பத்திப் பட்டியல்களில், தங்கள் உற்பத்தியை "லெகோ குற்றிகள்" அல்லது "லெகொ விளையாட்டுப் பொருட்கள்" என அழைக்கும்படியும், "லெகோக்கள்" என அழைக்கவேண்டாமெனவும் மக்களிடம் வேண்டுகோள் விடுத்திருந்தனர்.

லெகோவின் வரலாறு
---------------

"லெகோ" இன்றிருப்பதைப்போல், எக்காலத்திலும் உயர்தரமான பொருத்தும் குற்றிகளாக இருந்ததென்று சொல்லிவிடமுடியாது. டென்மார்க்கிலுள்ள, பில்லண்ட் என்னுமிடத்தில், ஓலே கிர்க் கிறிஸ்டியன்சென் என்னும் ஏழைத் தச்சன் ஒருவரின் பட்டடையில் மிக எளிமையாக இது ஆரம்பிக்கப்பட்டது. இந்தப் புதுமையான குடும்பத் தொழில் இன்று வளர்ந்து, உலகின் மிகவும் மதிக்கப்படுகின்ற விளையாட்டுப் பொருள் நிறுவனங்களில் ஒன்றாகியுள்ளது.

நிறுவனத்தின் பெயர் 1934ல் கிறிஸ்டியன்சென்னால் உருவாக்கப்பட்டது. "நன்றாக விளையாடு" என்னும் பொருளையுடைய, டேனிஷ் மொழித் தொடரான *leg godt* என்பதிலிருந்து பெறப்பட்டதே "LEGO" என்னும் வணிகப் பெயர்.

* லேகோ குற்றிகளைக் கொண்டு செய்யப்பட்ட மாதிரிகள்
* ட்ரபல்கர் சதுக்கத்தின் இன்னொரு தோற்றமட்ரபல்கர் சதுக்கத்தின் இன்னொரு தோற்றம
* இலண்டன் ட்ரபல்கர் சதுக்கத்தின் ஒரு மாதிரியுரு. விண்ட்சர் லெகோலாந்திலுள்ளது.இலண்டன் ட்ரபல்கர் சதுக்கத்தின் ஒரு மாதிரியுரு. விண்ட்சர் லெகோலாந்திலுள்ளது.
* விண்ட்சரிலுள்ள லெகோலாந்தில் உள்ள இலண்டன் சென்.போல் பேராலயத்தின் ஒரு மாதிரியுரு. இது ஆயிரக்கணக்கான லெகோ குற்றிகளால் செய்யப்பட்டது. பின்னணியிலுள்ள சுழலும் "இலண்டன் ஐ" யின் மாதிரியுருவும் லெகோ குற்றிகளால் செய்யப்பட்டது.விண்ட்சரிலுள்ள லெகோலாந்தில் உள்ள இலண்டன் சென்.போல் பேராலயத்தின் ஒரு மாதிரியுரு. இது ஆயிரக்கணக்கான லெகோ குற்றிகளால் செய்யப்பட்டது. பின்னணியிலுள்ள சுழலும் "இலண்டன் ஐ" யின் மாதிரியுருவும் லெகோ குற்றிகளால் செய்யப்பட்டது.
* இலண்டனின் இந்த லெகோ மாதிரியுரு, மோட்டாரினாலியக்கப்படும், கணனிகளால் இயக்கப்படும் இலண்டன் பாதாளத் தொடர் வண்டியையும் உள்ளடக்கியுள்ளது. இது விண்ட்சரிலுள்ள லெகோலாந்தில் உள்ளது.இலண்டனின் இந்த லெகோ மாதிரியுரு, மோட்டாரினாலியக்கப்படும், கணனிகளால் இயக்கப்படும் இலண்டன் பாதாளத் தொடர் வண்டியையும் உள்ளடக்கியுள்ளது. இது விண்ட்சரிலுள்ள லெகோலாந்தில் உள்ளது.
**மாளவதேசம்**  கூர்சரதேசத்திற்கு வடகிழக்கிலும், அவந்திதேசத்திற்கு வடமேற்கிலும், அஸ்தமனகிரிக்கு கிழக்கிலும், நடுவில் சம்மான,சதுரமான பூமியில் பரவி இருந்த தேசம்.

இருப்பிடம்
----------

இந்த தேசத்தின் தென்கிழக்கு பாகத்தில் மாத்திரம் மண் மிருதுவாகவும், செழிப்பும் நிறைந்தும் காணப்படுகிறது.

மலை, காடு, விலங்குகள்
---------------------

இந்த மாளவதேசத்திற்கு மேற்கில் அஸ்தகிரி என்னும் மலையும், அஸ்தகிரிக்கும், சிம்மதேசத்தின் தென்கிழக்கில் கடற்கரையை ஒட்டி பிரம்மபுத்திரா நதியை ஒட்டி உதயகிரிக்கும், கிழக்கு மேற்காக திரிகூடம், அஸ்தகிரி மகாகாளமலையும், சிறிய காடுகளும், அவைகளில் மான், கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

நதிகள்
------

இந்த தேசத்தின் நதிகள் மேற்கில் உள்ள அஸ்தகிரி மகாகாளமலையிலிருந்தும், வடமேற்கில் உள்ள திரிகூட மலையிலிருந்தும், சிறு, சிறு நதிகள் தெற்கு, வடக்கு பூமியை செழிக்கச்செய்து கிழக்குமுகமாகசென்று சர்மண்வதீ நதியுடன் இணைகிறது.

விளைபொருள்
----------

இந்த தேசத்தில் கடலை, கொள்ளு, முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 152 -
**கிறிஸ்டியன் ஆந்திரேயாசு டாப்ளர்** (*Christian Andreas Doppler*, நவம்பர் 29, 1803 - மார்ச் 17, 1853) ஆஸ்திரிய நாட்டைச் சேர்ந்த கணிதம் மற்றும் இயற்பியல் அறிஞர் ஆவார் 1842 ஆம் ஆண்டு இரட்டை விண்மீன்களிலிருந்து வரும் வண்ண ஒளியைப் பற்றிய ஆய்வின் மூலம் டாப்ளர் விளைவைக் கண்டுபிடித்தார். ஒலிமூலம் இயக்கத்தில் உள்ளபோது, அது உருவாக்கும் ஒலியின் சுருதியில் தோற்ற மாற்றம் ஏற்படும் என்ற கருத்தினை வெளியிட்டார். இவரது இக்கருத்து திசைவேகம் மற்றும் பொருட்களின் தொலைவு கண்டறியும் முறைகளுக்கு மிகவும் பயனுள்ளதாய் அமைந்துள்ளது.

இளமையும் கல்வியும்
------------------

கிறிஸ்டியன் டாப்ளர் ஆஸ்திரியாவின் சால்ஸ்புர்க் நகரத்தில் பிறந்தவர். இவரது தந்தை ஒரு கல் தொழிலாளி ஆவார். இயற்கையிலேயே உடலால் மிகவும் பலகீனமாக இருந்தமையால் இவர் தன் தந்தையின் தொழிலை மேற்கொள்ளவில்லை. இவர் தனது உயர்கல்வியை முடித்ததும் வியன்னா மற்றும் சல்ஸ்பெர்கில் வானியல் மற்றும் கணிதத்தைக் கற்று முடித்தார். பிராகா பல்தொழில்நுட்பக் கல்லூரியில் (தற்போதைய செக் தொழிநுட்பப் பல்கலைக்கழகம்) பணியாற்றினார்.

டாப்ளர் தனது 39 ஆம் வயதில் இரட்டை விண்மீன்களிலிருந்து வரும் வண்ண ஒளியைப் பற்றிய ஆய்வினை வெளியிட்டார். இது அவரை 1845 -ல் டாப்ளர் விளைவைக் கண்டறியத் தூண்டுகோலாய் இருந்தது. டாப்ளர் செக்கோசுலவாக்கியாவில் விரிவுரையாளராகப் பணியாற்றியபோது கணிதம், இயற்பியல், இயந்திரவியல் மற்றும் வானியல் சார்ந்த 50 -க்கும் மேற்பட்ட கட்டுரைகளை வெளியிட்டார். 1848-ல் வியன்னாவுக்கு குடிபெயர்ந்த டாப்ளர் வியன்னா பல்கலைகழகத்தில் இயற்பியல் ஆய்வு நிறுவனத்தின் தலைவராக அமர்த்தப்பட்டார். மரபியலின் தந்தை எனப்படும் கிரிகொர் மென்டல் வியன்னாவில் 1851 முதல் 1853 இவரது மாணவராக இருந்தார்.

முழுப்பெயர்
-----------

டாப்ளரின் முழுப்பெயரில் பல குழப்பங்கள் நிலவுகின்றன. டாப்ளர் தனது பெயரை கிறிஸ்டியன் டாப்ளர் எனக் கூறிக்கொண்டார். அவருடைய பிறப்பு ஆவணங்கள் அவரை கிறிஸ்டியன் ஆண்ட்ரியாஸ் டாப்ளர் எனக் குறிப்பிடுகின்றன. வானியல் அறிஞரான ஜூலியஸ் சைனர் இவர் பெயரை ஜோகான் கிறிஸ்டியன் டாப்ளர் எனத் தவறுதலாக அறிமுகம் செய்தார். அன்றிலிருந்து இவருடைய பெயரைப் பலர் அவ்வாறே தொடருகின்றனர்.

டாப்ளர் விளைவு
--------------

முதன்மைக் கட்டுரை: டாப்ளர் விளைவு
ஒலி மூலத்திற்கும் கேட்குநருக்கும் இடையில் ஒரு சார்பியக்கம் உள்ள பொது ஒலிகள் அதிர்வெண்ணில் தோற்ற மாற்றம் எற்படும் நிகழ்வு டாப்ளர் விளைவு எனப்படும்.

ஒலியியல் டாப்ளர் விளைவின் பயன்கள்
---------------------------------

* '''ரேடார்''' (**Ra**dio **D**etection **A**nd **R**anging) - டாப்ளர் விளைவு தத்துவத்தின் அடிப்படையில் செயல்படும் கருவியாகும். இதனைக் கொண்டு நீர்மூழ்கிக்கப்பல் மற்றும் வானூர்திகளின் இயக்கம் மற்றும் திசைவேகம் கண்டறியப்படுகிறது.
* போக்குவரத்து கட்டுப்பாட்டு வாகனத்திலிருந்து, வேகமாக செல்லும் வாகனத்தை நோக்கி மைக்ரோ அலைகள் அனுப்பப்படுகின்றன. இயங்கும் வாகனத்திலிருந்து எதிரொலிப்பு அலைகள் கட்டுப்பாட்டு வாகனத்திலிள்ள பகுப்பான் உதவியினால் உணரப்படுகின்றது அதிர்வெண்ணில் ஏற்படும் இடப்பெயர்ச்சியின் மூலம் வாகனத்தின் வேகம் கணக்கிடப்படுகிறது.
* வானூர்தி நிலையத்தில் உள்ள ரேடாரின் மூலம் பெறப்படுகின்ற டாப்ளர் இடப்பெயர்ச்சியின் உதவியுடன் வானூர்தி உள்ள உயரம், வேகம், நெருங்கும் வானூர்தியின் தொலைவு போன்றவை கணக்கிடப்படுகின்றன.
* வௌவால்கள் மீயொலியை உருவாக்கும் பண்பு கொண்டவை. இரை மற்றும் தடைப் பொருள்களில் பட்டு எதிரொலிப்பு அடையும் மீயொலிகளில் ஏற்படும் டாப்ளர் இடப்பெயர்ச்சியின் மூலம் வௌவால்கள் இரையின் தொலைவு மற்றும் இயக்கத்தை அறிந்துகொள்கின்றன.